મુખ્યમંત્રી વિજય રૂપાણીએ આદિવાસી કૂળદેવી યાહા મોગી માતાનું પૂજન કરી, આદિવાસી સમાજના મસિહા બિરસા મુંડાને શ્રદ્ધાંજલિ આપી હતી.આ પ્રસંગે મુખ્યમંત્રીએ ગુજરાતની ગૌરવવંતી આદિવાસી સંસ્‍કૃતિની પરંપરાને જીવંત રાખવા સરકાર કટિબદ્વ છે. આદિવાસીઓનો ગૌરવવંતો ઇતિહાસ છે. ગુજરાતમાં આદિવાસીઓ પ્રત્યે સંવેદના છે. આઝાદી પહેલાંથી જ રાષ્‍ટ્રભકિત પડેલી છે. આદિવાસી ક્ષેત્રમાં થયેલા વિકાસની ભૂમિકા આપતાં જણાવ્‍યું હતું કે, શિક્ષણ, આરોગ્‍ય સહિત માળખાકીય સવલતો છેવાડાના માનવીને આપી છે. ૨૦૦૨માં સાત એકલવ્ય મોડેલ સ્કુલ હતી, જે આજે ૯૧ છે. ૨૦૦૧ના વર્ષમાં આદિવાસી ક્ષેત્રમાં ૪૭ ટકા શિક્ષણ હતું, જે વધીને ૨૦૧૧માં ૬૨ ટકા થયું છે. આ સરકાર ગરીબો, પીડિતો, આદિવાસીઓના હિતની સંવેદનશીલ સરકાર છે.